хуморески за Щастие
- Ало, агенцията за запознанства ли е?
- Да, господине - кажете!
- Ами, аз съм стар ерген... Не смогнах да се задомя досега... Та, бих искал чрез вас да си намеря съпруга! Дано не е прекалено късно!
- Не се притеснявайте, господине! За човешкото щастие - няма пределна възраст! Обаче, дайте ми някаква информация за себе си! Най-напред - как се казвате?
- Иван Петров!
- Такааа... записвам:"Иван Петров". А на колко сте години?
- На сто и двадесет!
- Такааа... Записвам:"на сто и два..." МОЛЯ?! Простете любопитството ми, но защо искате да сключите брак чак сега?
- Ами, прочетох една статия във вестника и много се притесних!
В нея пишеше, че женените мъже живеели по-дълго от ергените!